इशांत ने 5 गेंद में 3 खिलाड़ियों को पवेलियन भेजाः इंग्लैंड की दूसरी पारी में इशांत शर्मा ने एक ओवर में 3 विकेट लिए। लंच से पहले 31वें ओवर में उन्होंने दूसरी गेंद पर बेयरस्टो, चौथी गेंद पर बेन स्टोक्स को आउट किया। इसके बाद लंच हो गया। लंच के बाद ओवर की आखिरी गेंद पर इशांत ने बटलर का विकेट लिया। इशांत एजबस्टन के इस मैदान में एक पारी में 5 या उससे ज्यादा विकेट लेने वाले तीसरे भारतीय हैं। उनसे पहले कपिल देव (1979 में 5/146) और चेतन शर्मा (1986 में 6/58) अपने नाम यह उपलब्धि कर चुके हैं।